CELEX: C2006/074/11
Language: da
Date: 2006-03-25 00:00:00
Title: Sag C-15/06 P: Appel iværksat den  11. januar 2006  af Regione Siciliana til prøvelse af dom afsagt den  18. oktober 2005  af De Europæiske Fællesskabers Ret i Første Instans (Første Udvidede Afdeling) i sag T-60/03, Regione Siciliana mod Kommissionen for De Europæiske Fællesskaber

25.3.2006   
            
            
               DA
            
            
               Den Europæiske Unions Tidende
            
            
               C 74/5
            
         Appel iværksat den 11. januar 2006 af Regione Siciliana til prøvelse af dom afsagt den 18. oktober 2005 af De Europæiske Fællesskabers Ret i Første Instans (Første Udvidede Afdeling) i sag T-60/03, Regione Siciliana mod Kommissionen for De Europæiske Fællesskaber
   (Sag C-15/06 P)
   (2006/C 74/11)
   Processprog: italiensk
   Ved De Europæiske Fællesskabers Domstol er der den 11. januar 2006 iværksat appel af Regione Siciliana ved I.M. Braguglia, som befuldmægtiget, og avvocato dello Stato G. Aiello, til prøvelse af dom afsagt den 18. oktober 2005 af De Europæiske Fællesskabers Ret i Første Instans (Første Udvidede Afdeling) i sag T-60/03, Regione Siciliana mod Kommissionen for De Europæiske Fællesskaber.
   Appellanten har nedlagt følgende påstande:
   
               —
            
            
               Den appellerede dom ophæves, og som følge heraf annulleres Kommissionens beslutning K(2002) 4905 af 11. december 2002 om ophævelse af den støtte, der blev bevilget Den Italienske Republik i forbindelse med tildeling af støtte fra Den Europæiske Fond for Regionaludvikling på mindst 15 mio. EUR til investering i infrastrukturer i Italien (region: Sicilien), samt tilbagebetaling af det forskud på støtten, som Kommissionen havde udbetalt, og frigørelse fra udbetaling af restbeløbet. Der træffes afgørelse om sagsomkostningerne i overensstemmelse hermed.
            
         Anbringender og væsentligste argumenter:
   Sagsøgeren har gjort gældende, at den appellerede dom er behæftet med mangler af følgende årsager:
   
               1.
            
            
               Tilsidesættelse og urigtig anvendelse af artikel 18, stk. 1, og artikel 32, stk. 1, i Rådets forordning (EØF) nr. 1787/84 (1) af 19. juni 1984 om Den europæiske fond for Regionaludvikling, som ændret ved Rådets forordning (EØF) nr. 3641/85 (2) af 20. december 1985.
            
         
               2.
            
            
               Tilsidesættelse og urigtig anvendelse af artikel 24, i Rådets forordning (EØF) nr. 4253/88 (3) af 19. december 1988 om gennemførelsesbestemmelser til forordning (EØF) nr. 2052/88 (4) for så vidt angår samordningen af de forskellige strukturfondes interventioner indbyrdes såvel som med interventionerne fra Den Europæiske Investeringsbank og de øvrige eksisterende finansielle instrumenter, som ændret ved Rådets forordning (EØF) nr. 2082/93 (5), af 20. juli 1984.
            
         
               3.
            
            
               Urigtig begrundelse i et afgørende punkt i sagen.
            
         
      (1)  Ikke længere i kraft.
   
      (2)  Ikke længere i kraft.
   
      (3)  Ikke længere i kraft.
   
      (4)  Ikke længere i kraft.
   
      (5)  EFT L 193 af 31.7.1993, s. 20.